570 GEOLÓGIAI ESEMÉNYEK. 
hatná a szakelőadásokat. Ha szükségesnek mutatkoznék, ajánlanám a vizsga- 
rendszernek a műegyetemi vizsgarendszer mintájára való megváltoztatását, még 
abban az esetben is, ha a tanfolyam négyéves marad, úgy t. i., hogy az illető 
az előkészítő tantárgyak elvégzése után mindenekelőtt alapvizsgát vagy szigor- 
latot tenne és tanulmányainak elvégzésekor tenné le a szakvizsgát, amely a 
mai államvizsgát helyettesítené. 
Főiskolánkról beszélve, rá kell térnem a tanári kar helyzetére is. Ujból 
ki kell emelnem, hogy jelenlegi főiskolai tanári karunk teljes elismerést érde- 
mel, mert az intézetet tényleg a kor szinvonalán tartja fenn. De tudom azt 
is, hogy az igen t. miniszter úr az egyes tanszékek betöltése alkalmával sok- 
szor igen nehéz helyzetbe jut, ha megfelelő egyénekkel, megfelelő szakférfiakkal 
akarja ezen tanszékeket betölteni. Jelenleg a legtöbb esetben úgy történik a 
tanári állások betöltése, hogy olyan fiatal embereket, akik állami szolgálatban 
működtek és ott kitüntek, vagy segédtanári, vagy rendkívüli tanári minőségben 
áthívnak a főiskolára, meghagyván őket abban a fizetési osztályban, amelyben 
státusuk szerint vannak. Az ilyen fiatal emberek a főiskolán nevelődnek azután 
igazán tanárokká és szakférfiakká, mert hiszen csak ott van alkalmuk magukat 
továbbképezni. Sokkal előnyösebb volna azonban, ha úgy rendeznék ezt a kér- 
dést, hogy lehetséges legyen kész szakférfiakat megnyerni a tanításra és akkor 
önkéntelenül előtérbe lép az a kérdés, hogy nem volna-e célszerűbb a privát 
életben kitünt és irodalmi téren is működő elsőrangú szakférfiakat megnyerni 
a főiskola tanári karába, (Helyeslés a jobboldalon.) ami által azntán az a, 
hogy úgy mondjam, időleges tanulás megszünnék. Hogy ez mindezideig meg 
nem történt, annak nézetem szerint csak pénzügyi okai vannak, mert ilyen 
elsőrendű szakférfiakat természetesen nem lehet alacsony fizetési osztályba 
sorozással a tanításnak megnyerni. Minthogy e férfiak a privát életben is sokkal 
többet keresnek, jogos igényt formálnak arra, hogy ezt a jövedelmet ott is 
megkapják. Mindenesetre ajánlom a t. pénzügyminiszter úr figyelmébe ezt a 
kérdést és nézetem szerint módot kellene találni arra, hogy a jövőben főisko- 
lánkon kiemelkedő, elsőrangú privát szakemberek is nyerjenek alkalmazást. 
T. ház! Vannak főiskolánk mellett bányász-iskoláink. Ezek szolgáltatják 
az üzemnek a felvigyázókat és előmunkásokat. Ilyen bányaiskola jelenleg hat 
áll fenn az országban, és pedig Selmeczbányán 36 hallgatóval, azután ott 
van a felsőbányai bányaiskola 36 hallgatóval, a verespataki bányász-iskola 
12 hallgatóval, a pécsi szénbánya-iskola 22 hallgatóval, a petrozsényi szén- 
bánya-iskola 24 hallgatóval, és Rozsnyón alakult az utolsó időben egy 
privát bányaiskola 14 hallgatóval, úgy hogy összesen ma évenként 144 
hallgatója van ezen iskoláknak. Ha ezeket az iskolákat áttekintjük, látjuk, 
hogy a hat iskola közül van négy bányászati és két szénbányászati, csupán 
egy iskola van, a selmeczbányai iskola, amely fémkohászati altiszteket is nevel. 
De hiányzik itten egyik elsőrangú iparunk részére nevelőintézet, t. i. a vas- 
kohászat részére. Mert eddigelé egy bányaiskola sem nevelt altiszteket a vas- 
kohászat részére, pedig ez az ipar az, amely nálunk a bányászati téren leg- 
inkább kifejlődött és nyugodtan fölveheti már a külfölddel a versenyt. Ajánlom 
tehát az igen t. pénzügyminiszter úr figyelmébe s tudom, hogy e tekintetben 
